Риен

Риен (германски: Rühen) — општина во округот Гифхорн, во сојузната покраина Долна Саксонија, Германија. Географија Местоположба Општината Риен се наоѓа помеѓу природните паркови Зидхајде и Дремлинг. Средногерманскиот Канал тече низ источниот дел на општината. Еден дел на општинската граница служи како покраинска граница помеѓу Долна Саксонија и Саксонија-Анхалт. Општински единици Општината Риен е поделена на следниве места: Риен (3.710 жит.) Брехторф (1.118 жит.) Ајшот (793 жит.) Соседни општини Општината се граничи со следниве градови и општини: Волфсбург Тидише Парзау Гибел Ебисфелде-Веферлинген Графхорст Дандорф Историја Помеѓу 1945 и 1990 година, Риен служел како западногермански граничен премин на внатрегерманската граница за речната пловидба на Средногерманскиот Канал. Преминот бил отворен за товарни пловила помеѓу советската окупациска зона во Германија (до 1949 година, потоа со Германската Демократска Република) или Западен Берлин и британската окупациска зона (до 1949 г.) и потоа Западна Германија. Сообраќајот бил предмет на одредбите од меѓузонскиот сообраќај. Наводи Надворешни врски Риен на Ризницата ?